# Bucles

# Repetir e repetir

Os bucles son as estruturas que máis aparecen nos programas. As dúas instrucións relativas a un bucle en MicroBlocks son:

- "Por sempre": repite os bloques que ten dentro indefinidamente.
- "Repetir x veces": repite os bloques que ten dentro tantas veces ("x") como lle digas.

## Lectura facilitada

Un bucle serve para repetir accións.

- "Por sempre": repite os bloques sen parar.
- "Repetir x veces": repite os bloques o número de veces indicado pola "x".

## Audio

audio/mpeg

# Un exemplo

A continuación, tes un programa que simula un cronómetro moi simple, onde as luces da controladora se acenden progresivamente. Cada segundo acéndese unha luz diferente, ata completar o círculo.

## Cronómetro simple

Este cronómetro vai acendendo progresivamente as luces da controladora:

## Cronómetro con melloras

Cando se programa, unha mesma idea pode ter distintas versións. Adóitase buscar unha solución básica que cumpra un obxectivo e, a partir dela, introdúcense melloras. Programar non consiste só en facer que algo funcione; senón en revisar, simplificar e optimizar o que se fai. Esta é a mellora do programa anterior.

## Lectura facilitada

Aquí tes un programa que fai un cronómetro simple.

As luces da controladora acéndense pouco a pouco.

Cada segundo acéndese unha luz máis.

Ao final complétase o círculo.

## Cronómetro simple

Este cronómetro acende as luces de forma progresiva.

## Cronómetro con melloras

Un programa pode mellorarse.

Primeiro faise unha versión simple.

Despois pódense facer cambios para mellorala.

Este é o cronómetro mellorado.

## Audio

audio/mpeg

## Transcrición da infografía

## Cronómetro simple

Inicio.

Acende o NeoPíxel 1.

Agarda 1 segundo.

Acende o seguinte NeoPíxel.

Agarda 1 segundo.

Programa para Adafruit Circuit Playground Express:

Ao comezar.

Pon o NeoPíxel 1 de cor verde.

Agardar 1000 milisegundos.

Repetir 9 veces.

Rota os NeoPíxels en 1.

Agardar 1000 milisegundos.

Programa para micro:bit:

Ao comezar.

Reinicia cronómetro.

Repetir 10 veces.

Amosa o carácter cronómetro.

Agardar 1000 milisegundos.

## Cronómetro con melloras

Inicio.

Apaga todos os NeoPíxels. "Con esta orde aseguramos que todas as luces están apagadas ao comezar."

Acende o NeoPíxel 1.

Agarda 1 segundo.

Acende o seguinte NeoPíxel.

Agarda 1 segundo.

Acende todos os NeoPíxeles. "Con esta orde visibilizamos mellor a fin da conta atrás, acendendo todas as luces."

Programa para Adafruit Circuit Playground Express:

Ao comezar.

Apaga os NeoPíxeles.

Pon o NeoPíxel 1 de cor verde.

Agardar 1000 milisegundos.

Repetir 9 veces.

Rota os NeoPíxel en 1.

Agardar 1000 milisegundos.

Pon os NeoPíxeles.

Programa para micro:bit:

Ao comezar.

Reinicia cronómetro.

Limpar pantalla.

Repetir 10 veces.

Amosa o carácter cronómetro.

Agardar 1000 milisegundos.

Amosa a imaxe ledo.

## Audio

audio/mpeg

# Agora ti

Deseña un contador de 30 segundos utilizando unha cor diferente á anterior. Cando o tempo chegue a cero, fai que se reproduza unha melodía para indicar que rematou a conta atrás.

## Lectura facilitada

Deseña un contador de 30 segundos.

Emprega unha cor diferente da anterior.

Cando o tempo chegue a cero, fai soar unha melodía.

A melodía indicará que a conta atrás rematou.

## Audio

audio/mpeg

Licenciado baixo a Licenza Creative Commons Atribución Non-comercial Compartir igual 4.0

Feito con eXeLearning (Nova xanela)